Huvitav, et arutledes selle üle, kuidas reeglitega sundida piloote rohkem möödasõite tegema, jõutakse ikka ja jälle jalgratta leiutamiseni.  Ärge võtke keegi isiklikult. Oleks vähemalt võistlusmäärustik siinse seltskonna teha, siis ma ei kahtle hetkeksi, et see saaks palju asjalikum, kui praegu kehtiv. Mind paneb hoopis FIA tegevusetus sel teemal imestama.  Jutu mõte on selles, et  erinevates USA sarjades on kõik need punktidega premeerimise vigurid juba aastaid kasutusel. Olen ka kunagi ühes artiklis selle välja käinud, et F1 peaks sama teed minema.  Lisapunkt antaks järgmiste tegude eest:  Kvalifikatsiooni võit; kiireim ring; enim ringe juhtinud; enim kohti tõusnud piloodile.  Need meetmed ei nõua ju sentigi raha. Vaielda võib selle üle, kas üks või teine tegu peaks olema tasutud ühe või enama punktiga.  Rääkisin täna ka Piloodi saates sellest, et tarvitseb  enamusel F1-te jõudnud pilootidest vaid paar aastat kõrgklassis võistelda, kui läheb lahti vana nutt ja hala, kui raske on mööda sõita. Värskete tulijate suust seda juttu tavaliselt ei kuule…